b'\n_START_ARTICLE_\nBody of Lies\n_START_SECTION_\nHandling\n_START_PARAGRAPH_\nRoger Ferris (Leonardo DiCaprio) - en CIA-agent stasjonert i Midt\xc3\xb8sten - leter etter terroristen Al-Saleem. Ferris m\xc3\xb8ter Nizar som gir CIA informasjon i bytte mot asyl i USA. Til tross for protester fra sjefen Ed Hoffman (Russell Crowe) g\xc3\xa5r Ferris med p\xc3\xa5 \xc3\xa5 gi asyl. N\xc3\xa5r terroristene finner ut at Nizar er en tyster, blir Ferris tvunget til \xc3\xa5 skyte ham for \xc3\xa5 hindre at Nizar avsl\xc3\xb8rer identiteten hans. Ferris og kollegaen Bassam overv\xc3\xa5ker en bygning som Nizar tipset dem om. De observerer flere menn som \xc3\xb8delegger papirer og kvitter seg med utstyr. Ferris pr\xc3\xb8ver \xc3\xa5 komme seg inn i huset, men blir oppdaget. I den p\xc3\xa5f\xc3\xb8lgende skuddvekslingen blir bilen til Ferris og Bassam truffet av en rakett. Ferris blir reddet av helikopter, men Bassam d\xc3\xb8r i eksplosjonen._NEWLINE_Terrorister gjennomf\xc3\xb8rer et angrep i Sheffield, og de planlegger flere lignende angrep i Manchester. N\xc3\xa5r politiet finner dem, utl\xc3\xb8ser terroristene en bombe. B\xc3\xa5de terroristene og politiet som omringet dem blir drept. Ferris blir utskrevet fra sykehus og sendt til Jordan for \xc3\xa5 fortsette jakten p\xc3\xa5 Al-Saleem. I Jordan m\xc3\xb8ter han Hani Salaam, leder for etterretningsbyr\xc3\xa5et i Jordan. Ed Hoffman beordrer Ferris \xc3\xa5 holde \xc3\xb8ye med ett hus som blir brukt av noen som arbeider for Al-Saleem. Samtidig beordrer Hoffman en annen operasjon i samme omr\xc3\xa5de uten at Ferris f\xc3\xa5r vite om det. Denne operasjonen krasjer fullstendig med en av aksjonene til Ferris, og han beskylder Hoffman for \xc3\xa5 \xc3\xb8delegge for ham med vilje. Ferris m\xc3\xa5 p\xc3\xa5 sykehus for \xc3\xa5 f\xc3\xa5 vaksiner mot rabies etter \xc3\xa5 ha blitt bitt av flere villhunder under jakten p\xc3\xa5 en terrorist. P\xc3\xa5 sykehuset m\xc3\xb8ter Ferris sykepleieren Aisha som han f\xc3\xa5r romantiske f\xc3\xb8lelser for. Terrorister sl\xc3\xa5r til ved et marked i Amsterdam, og dreper minst 75 mennesker._NEWLINE_Hani Salaam finner identiteten til en terrorist som heter Karami, og han tvinger Karami til \xc3\xa5 jobbe for jordansk etterretning. Uten \xc3\xa5 fortelle det til Ferris og Salaam, gir Ed Hoffman ordre om \xc3\xa5 kidnappe Karami. Men Karami stikker av og advarer de andre terroristene om at de blir overv\xc3\xa5ket og alle stikker av. Salaam anklager Ferris for \xc3\xa5 ha vist om kidnappingen av Karami, og han klandrer Ferris for \xc3\xa5 \xc3\xb8delegge for ham. Ferris m\xc3\xb8ter Hoffman i Washington D.C. og de planlegger en aksjon for \xc3\xa5 finne Al-Saleem. De arrangerer ett falskt terrorangrep, og legger skylden p\xc3\xa5 Omar Sadiki, en arkitekt fra Jordan. De h\xc3\xa5per at Al Saleem vil kontakte Sadiki. Al-Saleem f\xc3\xa5r h\xc3\xb8re om angrepet, og han biter p\xc3\xa5 agnet. Salaam deler sine mistanker med Ferris om Omar Sadiki som terrorist, med Ferris later som han ikke vet noe. Ferris pr\xc3\xb8ver \xc3\xa5 redde Sadiki fra \xc3\xa5 havne i kl\xc3\xb8rne p\xc3\xa5 Al-Saleem, men han mislykkes. Sadiki benekter enhver forbindelse med terrorangrepet, og senere blir han funnet drept. Ferris g\xc3\xa5r til leiligheten sin hvor han oppdager at Aisha er kidnappet. Han ber desperat Salaam om hjelp, og han avsl\xc3\xb8rer at CIA fabrikkerte det fiktive angrepet som de ga Sadiki skylden for. Salaam nekter \xc3\xa5 hjelpe fordi Ferris tidligere hadde l\xc3\xb8yet til ham._NEWLINE_Ferris tilbyr \xc3\xa5 overgi seg hvis Aishas blir satt fri. Han blir tatt med ut til \xc3\xb8rkenen, hvor Hoffman f\xc3\xb8lger med via en overv\xc3\xa5kingsdrone. Ferris blir omringet av flere biler som sirkler rundt ham og lager en enorm st\xc3\xb8vsky som gj\xc3\xb8r det umulig \xc3\xa5 se noe med dronen. Etterp\xc3\xa5 reiser bilene i vidt forskjellige retninger, og st\xc3\xb8vskyen gj\xc3\xb8r at Hoffman ikke vet hvilken bil Ferris sitter i. Ferris blir kj\xc3\xb8rt over grensen til Syria, hvor han blir avh\xc3\xb8rt av Al-Saleem. N\xc3\xa5r Ferris sp\xc3\xb8r Al-Saleem om Aisha, blir han fortalt at noen har l\xc3\xb8yet for ham, og at de ikke vet noe om henne. Ferris forteller Al-Saleem at det er en infiltrator (Karami) i gruppen hans som egentlig arbeider for CIA, men Al-Saleem tror ikke p\xc3\xa5 ham. Ferris blir torturert f\xc3\xb8r Al-Saleem sl\xc3\xa5r p\xc3\xa5 et videokamera og beordrer henrettelsen. Salaam kommer i siste \xc3\xb8yeblikk, og Ferris blir reddet. Al-Saleem og terroristene blir arrestert. Salaam bes\xc3\xb8ker Ferris p\xc3\xa5 sykehus, og avsl\xc3\xb8rer at han sto bak Aishas kidnapping. Ferris forlater CIA, og reiser for \xc3\xa5 m\xc3\xb8te Aisha igjen.'